Sacrosanctæ Dei æcclesiæ Cluniensi, quam donnus Maiolus, abba, regere videtur. Ego, in Dei nomine, Adalbertus, presbiter, dono unum curtilum cum vinea in pago Matiscense, in agro Ibgiacense, in ipsa villa, cum omnibus quæ in ipsa habeo vel habere visus sum: campis, pratis, silvis, aquis; eo tenore ut quandiu vixero teneam, et post meum discessum ad Sanctum Petrum cum omni integritate perveniant. Qui autem calumpniatus fuerit, auri uncias III componat, et inantea hæc carta firma et stabilis permaneat, stipulatione subnixa. S. Adalberti, presbiteri, qui fieri et firmare rogavit. S. Rainfredi. S. Engelerii. S. Grimaldi. S. Giraldi. S. Adalberti. S. Goolberti. S. Bernardi. S. Otberti. S. Johannis. Data per manum Adalberti, presbiteri, mense julio, anno XXVI Lotharii regis.